ยุทธการที่คารเคมิช

ยุทธการที่คารเคมิช () เป็นการสู้รบที่เกิดขึ้นประมาณ 605 ปีก่อน ค.ศ. ระหว่างกองทัพพันธมิตรอียิปต์กับส่วนหลงเหลือของอดีตกองทัพจักรวรรดิอัสซีเรียต่อกองทัพบาบิโลเนียที่เป็นพันธมิตรกับมีดส์, เปอร์เซีย และชาวซิท ในช่วงสงคราม เนบูคัดเนสซาร์เป็นผู้บัญชาการทหารและแนโบโพแลสซาร์ยังเป็นกษัตริย์แห่งบาบิโลน หลังสงคราม เนบูคัดเนสซาร์จึงขึ้นเป็นกษัตริย์

 ภูมิหลัง 
หลังนิเนเวห์ เมืองหลวงของอัสซีเรีย ถูกกองทัพมีดส์ ซิท บาบิโลเนีย และพันธมิตรเข้าทำลายใน 612 ปีก่อนคริสต์ศักราช ฝ่ายอัสซีเรียจึงย่ายเมืองหลวงไปยังฮัรราน เมื่อฮัรรานถูกฝ่ายพันธมิตรยึดครองใน 609 ปีก่อนคริสต์ศักราช ทำให้จักรวรรดิอัสซีเรียล่มสลาย ส่วนที่เหลือของกองทัพอัสซีเรียจึงดข้าไปยังคารเคมิช นครในเขตการปกครองของอียิปต์ริมแม่น้ำยูเฟรติส อียิปต์ อดีตรัฐบริวารของอัสซีเรีย จึงเป็นพันธมิตรกับอาชูร์-อูบัลลิตที่ 2 กษัตริย์อัสซีเรีย และเดินทัพไปช่วยต่อสู้กับบาบิโลเนียใน 609 ปีก่อนคริสต์ศักราชGeorges Roux, Ancient Iraq

กองทัพอียิปต์ของฟาโรห์เนโชที่ 2 ถูกรั้งทัพที่เมกิดโดโดยกองทัพของพระเจ้าโยสิยาห์แห่งยูดาห์ โยสิยาห์ถูกสังหารและกองทัพของพระองค์พ่ายแพ้ในสงครามนี้The Bible, 2 Kings 23:29-30, 2 Chronicles 35:20-23

กองทัพอียิปต์และอัสซีเรียข้ามแม่น้ำยูเฟรติสและล้อมฮัรราน แต่ล้มเหลว จึงล่าถอยไปยังอัสซีเรียตะวันตกเฉียงเหนือ (ปัจจุบันคือซีเรียตะวันออกเฉียงเหนือ)

สงคราม
กองทัพอียิปต์เผชิญหน้ากับกองทัพบาบิโลเนียและมีดส์ที่นำโดยพระเจ้าเนบูคัดเนสซาร์ที่ 2 ที่คาร์เรมิช ทำให้ทั้งกองทัพอียิปต์และอัสซีเรียถูกทำลาย อัสซีเรียสูญเสียอำนาจทั้งหมด อียิปต์ถอนทัพกลับและสูญเสียอำนาจในตะวันออกใกล้โบราณ ส่วนบาบิโลเนียเจริญรุ่งเรืองถึงขีดสุดหลังจาก 605 ปีก่อนคริสต์ศักราชKing, Philip J., 1993 Jeremiah: An Archaeological Companion, Westminster/John Knox Press p.22 

บันทึก
ยุทธการนี้มีปรากฏในพงศาวดารพระเจ้าเนบูคัดเนสซาร์ที่ 2 และในพระคัมภีร์ไบเบิล ส่วนของหนังสือเยเรมีย์The Bible, Jeremiah 46:3–12

 อ้างอิง 

หมวดหมู่:ยุทธการ
หมวดหมู่:สงครามที่เกี่ยวข้องกับบาบิโลเนีย
หมวดหมู่:สงครามที่เกี่ยวข้องกับอียิปต์โบราณ
หมวดหมู่:ยุทธการในคัมภีร์ฮีบรู
หมวดหมู่:สงครามที่เกี่ยวข้องกับอัสซีเรีย
หมวดหมู่:ศตวรรษที่ 7 ก่อนคริสตกาล
หมวดหมู่:ฟาโรห์เนโชที่ 2
หมวดหมู่:พระเจ้าเนบูคัดเนสซาร์ที่ 2